Mariborin tuomiokirkko

Mariborin tuomiokirkko on katolinen kirkkorakennus Mariborin kaupungissa, Sloveniassa. Se on pyhitetty Johannes Kastajalle. Varhaisin maininta kirkosta kirjallisissa lähteissä voidaan sijoittaa vuodelle 1248. Rakennusta on muokattu historiansa aikana useaan otteeseen, ja se yhdistelee arkkitehtonisesti romaanista tyyliä ja barokkia. Kirkosta tuli tuomiokirkko vuonna 1859 piispa Anton Martin Slomšekin siirrätettyä hiippakuntansa St. Andrästa Mariboriin. Kirkon sisällä on Slomšekin patsas, jonka Franc Zajec veisti vuonna 1878. Veistäjä Jožef Holzinger rakensi barokkikaudella Pyhän Ristin kappelin, jonka alttariin siirrettiin Piispa Slomšekin hauta vuonna 1996. Kirkonedustalla sijaitsee toinen Slomšekin monumentti, jonka on tehnyt Marjan Drev vuonna 1991. Lähteet